Ir-Regolament tal-Kummissijoni (KE) Nru 1680/98
tad-29 ta' Lulju
1998 li jemenda r-Regolamenti (KE) Nru 936/97 li jiftaħ u jipprovdi għall-ammistrazzjoni ta' kwoti tat-tariffi għaċ-ċanga friska ta' kwalità għolja, mkessħa w iffriżata u għal-laħam iffriżat tal-buflu u (KEE) Nru 139/81 li jiddefinixxi l-kundizzjonijiet biex jiddaħħlu ċerti tipi ta' ċanga ffrizata u vitella taħt is-sottotitolu 02023050 tan-Nomenklatura Magħquda
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 936/97 tas-27 ta' Mejju 1997 li jiftaħ u jipprovdi għall-amministrazzjoni ta' kwoti tat-tariffi taċ-ċanga ta' kwalità għolja, mkessħa w iffriżata u għall-laħam tal-buflu ffriżat [1], hekk kif emendat l-aħħar bir-Regolament (KE) Nru 1299/98 [2], u b'mod partikolari l-Artikolu 7(2) tiegħu,
Wara li kkunsidrat ir-Regolament tal-Kunsill (KEE) Nru 805/68 tas-27 ta' Ġunju 1968 fuq l-organizzazzjoni komuni tas-suq fil-laħam taċ-ċanga u vitella [3], hekk kif emendat l-aħħar bir- Regolament (KE) Nru 2634/97 [4], u b'mod partikolari l-Artikolu 9(2) tiegħu,
Billi in-New Zealand innominat awtorità ġdida biex toħroġ attestati ta' awtentiċità; billi l-Anness II tar- Regolament (KE) Nru 936/97 għandu jiġi emendat minnħabba f'hekk;
Billi l-importazzjoni ta' xi ċanga u vitella b'rati ta' dazju mnaqqsa skond ir-Regolament tal-Kummissjoni (KEE) Nru 139/81 [5], kif ġie emendat l-aħħar bir-Regolament (KE) Nru 1299/98, hija soġġetta għall-preżentazzjoni ta' attestati ta' awtentiċità maħruġa mill-pajjiżi nteressati; billi l-isem u l-indirizz ta' l-awtorità li toħroġ l-attestati fin-New Zealand għandha tiġi aġġornata;
Billi l-proċedura li tirrevedi l-lista ta' awtoritajiet li joħorġu attestati ta' awtentiċità għandha tiġi standardizzata;
Billi l-miżuri li għalihom hemm dispożizzjonijiet f'dan ir-Regolament huma konformi ma’ l-opinjoni tal-Kumitat ta' Ġestjoni għall-Laħam taċ-Canga u l-Vitella,
ADOTTAT DAN IR-REGOLAMENT:
Artikolu 1
Fl-Anness II tar- Regolament (KE) Nru 936/97, "Il-Kumitat tal-Produtturi tal-Laħam tan-New Zealand" jinbidel għal "Il-Kumitat tal-Laħam tan-New Zealand".
Artikolu 2
Ir-Regolament (KEE) Nru 139/81 huwa emendat kif gej:
1. L-Artikolu 5(2) jinbidel b'dan li ġej:
"2. Il-lista tista’ tiġi riveduta mill-Kummissjoni meta kull awtorità emittenti ma tibqax magħrufa, meta tonqos milli tħares xi dmirijiet li jaqgħu fuqa jew meta tiġi nominata awtorità emittenti ġdida.";
2. Fl-Anness II, "Il-Kumitat tal-Produtturi tal-Laħam tan-New Zealand" jinbidel għal "Il-Kumitat tal-Laħam tan-New Zealand".
Artikolu 3
Dan ir-Regolament għandu jiġi fis-seħħ fl-1 ta' Settembru 1998.
Dan ir-Regolament għandu jorbot fl-intier tiegħu u jkun japplika direttament fl-Istati Membri kollha.
Magħmul fi Brussel, fid-29 ta' Lulju 1998.